
Škoda Auto za tri štvrťroky roka 2026: Solídne výsledky, druhá najpredávanejšia značka v Európe

› Rastúce dodávky: Škoda Auto za prvých deväť mesiacov dodala zákazníkom po celom svete 812 400 vozidiel (medziročne +6,1 %) a upevnila si pozíciu druhej najpredávanejšej automobilovej značky v Európe (EÚ 27+4)
› Solídne výsledky: Tržby dosiahli 23,1 mld. eur (+3,5 %), prevádzkový zisk vzrástol na 1,9 mld. eur (+7,4 %) a rentabilita tržieb sa zvýšila na 8,3 % (vlani 8,0 %)
› Elektrifikácia naďalej na vzostupe: Celosvetové dodávky plne elektrických a plug-in hybridných vozidiel vzrástli o 34,7 % na 203 100; viac ako 82 000 objednávok modelov Epiq a Peaq do polovice októbra
› Ďalší rozvoj v Indii: Dodávky dosiahli 53 200 vozidiel (+7,8 %), ponuku rozšírili modernizované modely Slavia a Kushaq

Bratislava, 30. októbra 2026 – Škoda Auto dosiahla počas prvých troch štvrťrokov roka 2026 priaznivé výsledky. Tržby vzrástli o 3,5 % na 23,1 mld. eur, prevádzkový zisk sa zvýšil o 7,4 % na 1,9 mld. eur a čistý peňažný tok dosiahol 1,8 mld. eur. Solídna zostáva aj rentabilita tržieb na úrovni 8,3 % (vlani: 8,0 %), ktorá potvrdzuje pozíciu značky Škoda ako jednej z najziskovejších objemových značiek v Európe. Zákazníkom po celom svete česká automobilka dodala 812 400 vozidiel, čo znamená medziročný nárast o 6,1 %. Na svojom hlavnom trhu v Európe (EÚ 27+4) Škoda zaregistrovala 666 798 vozidiel a upevnila si pozíciu druhej najpredávanejšej značky. Elektrické a plug-in hybridné vozidlá v tomto regióne tvoria už 29,8 % dodávok vozidiel značky (pred rokom: 24,1 %). Dopyt po elektromobiloch ešte viac vzrástol vďaka dvom novým modelom Epiq a Peaq, ktoré spolu do polovice októbra zabezpečili viac ako 82 000 objednávok. Pokračoval rozvoj v Indii, kde dodávky dosiahli 53 200 vozidiel (+7,8 %) vďaka silnému dopytu po modernizovaných modeloch Slavia a Kushaq.

Holger Peters, člen predstavenstva Škoda Auto poverený predsedníctvom, uvádza: „Ziskový rast v prvých deviatich mesiacoch roka 2026 potvrdzuje silu nášho obchodného modelu zameraného na zákazníka. Je to dôležitý základ na zvládnutie náročnejších podmienok v nadchádzajúcom roku vrátane ešte silnejšej konkurencie a tlaku na marže v dôsledku nášho úspechu v oblasti elektrifikácie. Počas prvých deviatich mesiacov roka sme zvýšili počet dodaných vozidiel o 6,1 percenta a obhájili pozíciu druhej najpredávanejšej automobilovej značky v Európe, pričom prevádzkový zisk vzrástol o 7,4 percenta a rentabilita tržieb dosiahla 8,3 percenta. Za týmto výsledkom stojí naša najširšia a najmodernejšia modelová ponuka, finančná disciplína a sústavné zvyšovanie efektivity. Rád by som poďakoval zákazníkom za dôveru v značku, ale rovnako tak aj zamestnancom, dodávateľom, predajným partnerom a Odborom KOVO. Túto tímovú spoluprácu budeme potrebovať aj naďalej, aby sme si udržali vysoké tempo a zvládli budúce výzvy.“
Škoda zvyšuje dodávky celosvetovo a v Európe si upevnila pozíciu druhej najpredávanejšej automobilovej značky
Škoda Auto dodala od januára do septembra zákazníkom po celom svete 812 400 vozidiel, teda o 6,1 % viac ako pred rokom. V Európe (EÚ 27+4) si automobilka posilnila pozíciu druhej najpredávanejšej automobilovej značky podľa oficiálnych údajov organizácie ACEA[footnoteRef:1]. [1:  Zdroj: www.acea.com] 

Najväčším trhom automobilky Škoda Auto zostáva Nemecko: 178 300 dodaných vozidiel predstavuje medziročný nárast o 15,9 %. Nárast dodávok vykazujú aj ďalšie významné európske trhy vrátane Spojeného kráľovstva (71 700; +8,4 %), Českej republiky (70 500; +4,2 %), Poľska (50 700; +10,4 %) a Francúzska (39 800; +10,0 %). Z mimoeurópskych krajín dominuje najväčší trh India (53 200; +7,8 %), po ktorej nasleduje Turecko (32 600; +1,2 %).
Podľa medziročného percentuálneho rastu sa najlepšie darilo Egyptu (+48,8 %), Maďarsku (+19,4 %) a Belgicku (+17,1 %).

Elektrické modely Škoda na vrchole rebríčkov, Elroq tretím najžiadanejším elektromobilom v Európe
Za prvé tri štvrťroky sa potvrdil rastúci dopyt po elektrifikovaných vozidlách Škoda, predovšetkým po elektromobiloch. Celosvetovo značka dodala 203 100 plne elektrických a plug-in hybridných vozidiel, čo predstavuje medziročný nárast o 34,7 %.
V Európe (EÚ 27+4) tvoria vozidlá do zásuvky takmer tretinu (29,8 %) dodaných automobilov Škoda. Dodávky elektromobilov tu vzrástli o 41,3 % na 167 400 vozidiel.
Najväčší podiel na tom majú modelové rady Elroq a Enyaq, ktoré sú zároveň tretím a štvrtým najpredávanejším elektromobilom v Európe.
Model Elroq je najpredávanejším elektromobilom v Dánsku, Nemecku a na Slovensku, druhé miesto získal v Českej republike, Holandsku či Švajčiarsku, tretiu priečku obsadil v Poľsku a Rakúsku. Celosvetové dodávky modelu Elroq dosiahli 92 200 kusov (medziročne +52,7 %).
Vozidlo Enyaq globálne oslovilo 72 700 zákazníkov. Jednotkou medzi elektromobilmi sa stalo v Českej republike. Medzi tromi najpredávanejšími elektrickými vozidlami je v Dánsku, Rakúsku, na Slovensku, v Spojenom kráľovstve aj vo Švajčiarsku.
Vďaka tomuto rastu je Škoda piatou najpredávanejšou značkou elektromobilov v Európe.

Nové modely Epiq a Peaq rozšírili ponuku na 14 modelových radov
Škoda Auto tento rok zdvojnásobila svoje portfólio elektromobilov uvedením dvoch nových plne elektrických modelov Epiq a Peaq. Záujem zákazníkov je vysoký, čo potvrdzuje viac ako 82 000 objednávok prijatých do polovice októbra. Model Epiq sa vyrába v Španielsku, SUV Peaq vzniká v hlavnom závode značky v Mladej Boleslavi. Škoda Auto teraz ponúka celkovo 14 modelových radov, čo je historické maximum.
Najpredávanejším vozidlom značky Škoda celkovo zostáva Octavia so 138 000 dodanými vozidlami (−2,9 %), za ktorou nasledujú modely Kodiaq (107 800; +11,9 %), Kamiq (92 200; −3,3 %), Elroq (92 200; +52,7 %) a Fabia (88 100; −2,1 %).

Ďalší nárast dodávok v Indii
Škoda Auto pokračovala v raste aj v Indii. Dodávky medziročne vzrástli o 7,8 % na 53 200 vozidiel a ďalej posilnili význam Indie ako štvrtého najväčšieho trhu značky Škoda. Popri tom vzrástli dodávky aj v severnej Afrike, najmä v Egypte (5 000 vozidiel; +48,8 %) a Maroku (4 700 vozidiel; +4,5 %).



Škoda Auto Group1)  – Kľúčové hospodárske ukazovatele za prvé tri štvrťroky roku 20262)
	 
	 
	január - september 
2026
	január - september 
2025
	Zmena 

	Dodávky zákazníkom
	vozidiel
	812 400
	765 700
	+6,1 %

	Výroba3)
	vozidiel
	856 400
	837 000
	+2,3 %

	Odbyt4)
	vozidiel 
	899 100
	869 700
	+3,4 %

	Tržby
	mil. eur
	23 132
	22 342
	+3,5 %

	Prevádzkový výsledok
	mil. eur
	1 923
	1 790
	+7,4 %

	Rentabilita tržieb
	%
	8,3
	8,0
	–

	Investície 
	mil. eur
	1 161
	1 304
	−11,0 %

	Čistý peňažný tok
	mil. eur
	1 782
	1 934
	−7,9 %




1) Škoda Auto Group zahŕňa spoločnosti Škoda Auto a.s., Škoda Auto Slovensko s.r.o., Škoda Auto Deutschland GmbH, Škoda Auto Volkswagen India Pvt. Ltd.
2) Percentuálne odchýlky sú vypočítané z nezaokrúhlených čísel.
3) Zahŕňa výrobu v skupine Škoda Auto Group, bez výroby v partnerskom montážnom závode na Slovensku a v Španielsku, ale vrátane ostatných koncernových značiek ako Seat/Cupra, Volkswagen a Audi; výroba vozidiel bez čiastkových/kompletných zostáv.
4) Zahŕňa odbyt skupiny Škoda Auto Group predajným spoločnostiam vrátane ďalších koncernových značiek ako Seat/Cupra, Volkswagen, Audi, Porsche, Bentley a Lamborghini.









Celosvetové dodávky vozidiel za prvé tri štvrťroky 2026 vo vybraných predajných regiónoch
	Predajný región
	január – september 2026
	január – september 2026
	Zmena 

	Západná Európa
	483 200
	443 200
	+9,0 %

	Nemecko (najväčší trh)
	178 300
	153 800
	+15,9 %

	Stredná Európa
	160 200
	150 200
	+6,6 %

	Česká republika
	70 500
	67 700
	+4,2 %

	Východná Európa
	42 300
	39 300
	+7,7 %

	India
	53 200
	49 400
	+7,8 %

	Ostatné trhy
	72 900
	72 800
	+0,1 %

	Čína
	700
	10 800
	–

	Celkom na svete
	812 400
	765 700
	+6,1 %





Dodávky vozidiel Škoda zákazníkom za prvé tri štvrťroky 2026 
	Model
	január - september 2026
	Zmena

	Škoda Octavia 
	138 000
	−2,9 %

	Škoda Kodiaq 
	107 800
	+11,9 %

	Škoda Kamiq 
	92 200
	−3,3 %

	Škoda Elroq
	92,200
	+52,7 %

	Škoda Fabia 
	88 100
	−2,1 %

	Škoda Karoq
	75 000
	−4,2 %

	Škoda Enyaq
	72 700
	+25,0 %

	Škoda Superb
	50 500
	−7,3 %

	Škoda Scala 
	39 000
	−3,5 %

	Škoda Kylaq
	33 200
	+10,2 %

	Škoda Kushaq
	11 400
	+16,3 %

	Škoda Slavia 
	9 700
	−4,5 %

	Škoda Epiq
	1 900
	–

	Škoda Peaq
	700
	–


(v kusoch, zaokrúhlene, po modeloch; zmena v % oproti rovnakému obdobiu roku 2025)















Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

	Škoda Auto za tri štvrťroky roka 2026: Solídne výsledky, druhá najpredávanejšia značka v Európe
Zákazníkom po celom svete česká automobilka dodala 812 400 vozidiel, čo znamená medziročný nárast o 6,1 %. V Európe (EÚ 27+4) si posilnila pozíciu druhej najpredávanejšej značky.

	Infografika: Škoda Auto za tri štvrťroky roka 2026: Solídne výsledky, druhá najpredávanejšia značka v Európe
Tržby vzrástli na 23,1 mld. eur (medziročne +3,5 %), prevádzkový zisk sa zvýšil na 1,9 mld. eur (+7,4 %) a čistý peňažný tok predstavoval 1,8 mld. eur. Solídna zostáva aj rentabilita tržieb na úrovni 8,3 % (vlani: 8,0 %).

	Škoda Auto za tri štvrťroky roka 2026: Solídne výsledky, druhá najpredávanejšia značka v Európe
Súčasné logo automobilka používa od roku 2022.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

